Wildtuinbesoekers moet ID's wys | Maroela Media
Argieffoto Foto: godiscoverabroad.com
Die bestuur van die Krugerwildtuin het besoekers gewaarsku dat hy binnekort 'n bykomende toegangsbeheerstelsel by sy hoofhekke in werking gaan stel.
Glenn Phillips, die park se uitvoerende hoof, het in 'n verklaring gesê daar gaan van alle besoekers van 18 jaar en ouer verwag word om 'n amptelike identiteitsdokument of bestuurslisensiekaart te toon wat geskandeer sal word om toegang tot die suidelike dele van die wildtuin te bied.
Toeriste en inwoners wat nie 'n Suid-Afrikaanse identiteitsdokument het nie, se paspoorte sal geskandeer word.
"Die nuwe stelsel het ten doel om mense se beweging in en uit die wildtuin te monitor. Inligting wat verband hou met enige persoon wat die wildtuin binnekom sal op 'n sentrale plek aangeteken en gemonitor word," het Phillips gesê.
Phillips het gesê die stelsel geld almal wat die wildtuin binnegaan, van personeel tot diensverskaffers. "Ons verwag dat die stelsel ons proaktiewe bewaring, vroeë waarskuwing en opsporing gaan verbeter. Ons sal voortgaan om van toepaslike veiligheidstegnologie gebruik te maak in ons strewe om deurgaans die veiligheid van ons besoekers en wild te verbeter."
Besoekers sal steeds op die gewone manier moet in- en uitteken by die hekke voordat die ID's geskandeer gaan word.
Phillips het gesê veiligheidspersoneel word reeds opgelei om die nuwe stelsels te bedryf en om te verseker dat so min moontlik vertragings plaasvind as die nuwe stelsel in werking gestel word.
Solank dit net vir almal geld. Almal in bakkie en taxies ook
Maar die werklike skelms wat daar doenig is sal nie geraak word nie want hulle beweeg daar rond sonder dat die wildtuin daarvan weet.
Nou gaan die wettige besoekers net meer gepla word met nog reels.
Dankie tog ek gaan nie daarheen nie.
Dis i Howie ding
Dis n baie goeie idee. Enige iets wat kan help om hierdie erfenis te bewaar moet gebruik word. Die stelsel behoort wettige besoekers glad nie te verontrief nie.
Gelukkig sal dit ons nie affekteer nie.Ek en my vrou is lankal klaar met die KNP agv van hul uitbuiting.